Document ID: 32006R0606

32006R0606
L 107/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 606/2006 НА КОМИСИЯТА
от 19 април 2006 година
за изменение на Регламент (ЕО) № 2799/1999 за определяне на подробни правила за прилагане на Регламент (ЕО) № 1255/1999 по отношение на отпускането на помощ за обезмаслено мляко и обезмаслено мляко на прах, предназначени за храна за животни, и продажбата на такова обезмаслено мляко на прах
КОМИСИЯТА НА EВРОПЕЙСКИТЕ ОБЩНОСТИ,
като взе предвид Договора за създаване на Eвропейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 15 от него,
като има предвид, че:
(1)
Член 7, параграф 1 от Регламент (ЕО) № 2799/1999 на Комисията (2) фиксира количеството помощи за обезмаслено мляко и обезмаслено мляко на прах, предназначено за храна за животни, като отчита факторите, посочени в член 11, параграф 2 от Регламент (ЕО) № 1255/1999. С оглед развитието на пазарната цена на обезмасленото мляко на прах на повишението на пазарните цени на конкуриращите протеини, както и намаляването на доставките на обезмаслено мляко на прах, следва да се намали сумата на помощта.
(2)
Регламент (ЕО) № 2799/1999 следва съответно да се измени.
(3)
Управителният комитет по млякото и млечните продукти не е предоставил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
В член 7 от Регламент (ЕО) № 2799/1999 параграф 1 се заменя със следното:
„1. Помощта се фиксира на:
а)
1,62 EUR на 100 kg обезмаслено мляко със съдържание на протеин не по-малко от 35,6 % от немасления сух екстракт;
б)
1,42 EUR на 100 kg обезмаслено мляко със съдържание на протеин не по-малко от 31,4 %, но по-малко от 35,6 % от немасления сух екстракт;
в)
20,00 EUR на 100 kg обезмаслено мляко със съдържание на протеин не по-малко от 35,6 % от немасления сух екстракт;
г)
17,64 EUR на 100 kg обезмаслено мляко със съдържание на протеин не по-малко от 31,4 %, но по-малко от 35,6 % от немасления сух екстракт.“
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 април 2006 година.

Labels: 3
17
5
6